Jalan Cheras

Lebuhraya Cheras, Laluan Persekutuan 1 juga dikenali sebagai Jalan Cheras dan Jalan Loke Yew adalah sebuah lebuh raya utama di Kuala Lumpur, Malaysia.

Sejarah 
Lebuh raya ini telah dinaik taraf pada tahun 1988 oleh syarikat Metramac Corporation Sdn.Bhd. Plaza Tol Jalan Cheras mula beroperasi sejak 1 September 1990. Selepas tol digantung setahun kemudian sebelum dibuka semula pada 15 September 1991, kadar tol dikurangkan sebanyak 50 peratus daripada kebiasaannya RM1. Selepas banyak aduan dan kesesakan lalu lintas, plaza tol telah dimansuhkan pada 14 September 2003. Kini, lebuh raya ini dikendalikan oleh Dewan Bandaraya Kuala Lumpur (DBKL).

Oleh kerana kesesakan yang berterusan dan berpanjangan di Lebuhraya Cheras, terdapat dua projek telah diusahakan Dewan Bandaraya Kuala Lumpur (DBKL). Ini termasuk jalan masuk dari Lebuhraya Cheras-Kajang ke Taman Connaught dan jejambat ke Taman Len Seng dan Alam Damai. Ia dibuka pada 14 April 2008. Projek-projek lain adalah bulatan Cheras-Bandar Tun Razak dari Lebuhraya Cheras ke Jalan Cheras dan Jalan Tenteram yang dibuka pada tahun 2010. Lebuh raya ini akan direntasi dengan landasan MRT Laluan Kajang yang bertingkat dan tinggi dari Taman Bukit Ria ke Plaza Phoenix, melibarkan stesen MRT Taman Pertama, Taman Midah, Taman Mutiara dan Taman Connaught.

Banjir Lebuhraya Cheras 2014 
Banjir kilat di Lebuhraya Cheras berhampiran Cheras Leisure Mall di Cheras berlaku pada 23 Ogos 2014 menyebabkan kesesakan lalu lintas yang besar di kebanyakan bahagian pusat bandar.

Senarai persimpangan

Lihat juga
 Laluan Persekutuan 1
 Lebuhraya Kuala Lumpur-Rawang
 Kuala Lumpur

Lebuh raya di Malaysia
Pengangkutan di Lembah Klang
Pengangkutan di Kuala Lumpur
Pengangkutan di Selangor